
[bookmark: _Toc109387285]Uvod

Zakonom o sustavu strateškog planiranja i upravljanja razvojem Republike Hrvatske ("Narodne novine" broj 123/17. i 151/22. - u daljnjem tekstu: Zakon) i Uredbom o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave ("Narodne novine" broj 37/23.) jedinicama lokalne i područne (regionalne) samouprave (u daljnjem tekstu: JLP(R)S) je uvedena obveza izrade i donošenja provedbenih programa. 

Provedbeni program Osječko-baranjske županije za mandatno razdoblje 2025. - 2029. godine ("Županijski glasnik" broj 9/25. - u daljnjem tekstu: Provedbeni program) je kratkoročni akti strateškog planiranja koji osigurava provedbu posebnih ciljeva iz višeg strateškog akta. Strateški ciljevi javnih politika kojima se doprinosilo provedbom mjera utvrđenih u Provedbenom programu u 2023. godine preuzeti su iz Plana razvoja Osječko-baranjske županije za razdoblje do 2027. godine (u daljnjem tekstu: Plan razvoja OBŽ). Provedbeni program vrijedi za razdoblje trajanja mandata izvršnog tijela Osječko-baranjske županije (u daljnjem tekstu: OBŽ).

Obveza izrade i podnošenja godišnjeg izvješća o provedbi provedbenih programa samoupravnih jedinica propisana je odredbama Zakona i Pravilnika o rokovima i postupcima praćenja i izvješćivanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave ("Narodne novine" broj 44/23.). 

Godišnje izvješće o provedbi Provedbenog programa Osječko-baranjske županije za mandatno razdoblje 2025. - 2029. godine (u daljnjem tekstu: Godišnje izvješće) je izvješće o napretku u provedbi mjera te ostvarivanju pokazatelja rezultata, koje župan OBŽ, u suradnji s nadležnim regionalnim koordinatorom, Javnom ustanovom Županijskom razvojnom agencijom Osječko-baranjske županije (u daljnjem tekstu: JU ŽRA OBŽ) izrađuje i javno objavljuje, u skladu s Uputama Koordinacijskog tijela u sustavu strateškog planiranja i upravljanja razvojem Republike Hrvatske (u daljnjem tekstu: Koordinacijsko tijelo). Godišnje izvješće izrađeno je za razdoblje u trajanju od 1. siječnja do 31. prosinca 2025. godine.

Ciljevi praćenja provedbe i izvješćivanja o provedbi akata strateškog planiranja su sustavno praćenje rizika u provedbi i prikupljanje podataka o uspješnosti provedbe ciljeva i mjera, unaprjeđivanje upravljanja provedbom, osiguravanje podataka potrebnih za informirano donošenje odluka i učinkovito upravljanje provedbom javnih politika te osiguravanje transparentnosti i odgovornosti pri korištenju javnih sredstava i izvješćivanju javnosti o učincima provedbe javnih politika.

Godišnje izvješće obavezno sadrži opis napretka u provedbi mjera, podatke o ostvarenoj vrijednosti svih pokazatelja rezultata, podatke o sredstvima utrošenim za provedbu mjera i zaključak o provedbi provedbenog programa tijekom izvještajnog razdoblja. Pritom je naglasak na rezultatima koji donose korist građanima i od većeg su značaja za društvo u cjelini.

Izvršno tijelo OBŽ informaciju o izrađenom i javno objavljenom Godišnjem izvješću dostavlja putem elektroničke pošte Koordinacijskom tijelu. Rok za izradu i dostavu Godišnjeg izvješća je 15. veljače 2026. godine.

1. [bookmark: _Toc109387286]Pregled stanja u upravnom području

Provedbenim programom definirane su vizija, misija i mjere OBŽ-a u skladu s analizom stanja Županije u nizu različitih područja. U okviru analize su identificirani razvojni izazovi i potencijali, a osobito mogućnost aktivacije resursa u svrhu razvoja gospodarstva, unaprjeđenja učinkovitosti i djelotvornosti institucija i podizanja kvalitete života svih stanovnika Županije. Cilj izrade Provedbenog programa bio je osigurati upravnim tijelima OBŽ-a i svim ostalim dionicima razvoja, učinkovit i djelotvoran alat pri određivanju i provedbi mjera i aktivnosti za ostvarenje vizije razvoja. OBŽ u tom smislu cilja biti suvremena, otvorena i prepoznatljiva destinacija sa snažnim gospodarstvom, odnosno sredina gdje se poduzetništvo, turizam i ekološka poljoprivreda temelje na inovacijama, znanju i kreativnosti te na održivoj valorizaciji prirodnih i kulturnih resursa. Provedbeni program odnosi se na razdoblje od rujna 2025. godine do svibnja 2029. godine, odnosno na vrijeme trajanja mandata župana kao izvršnog tijela JP(R)S.

Sukladno provedenoj analizi postojećeg stanja te posebnim ciljevima zadanim Planom razvoja OBŽ, Provedbenim programom određeno je ukupno 39 mjera čijim će se provođenjem unaprijediti razvoj OBŽ u razdoblju do svibnja 2029. godine.

U promatranom izvještajnom razdoblju na području Republike Hrvatske i OBŽ-a održani su lokalni izbori te je formiran novi saziv skupštine Osječko-baranjske županije, a za županicu je izabrana Nataša Tramišak. Drugi dio izvještajnog razdoblja obilježila je značajna reorganizacija upravnih tijela u srpnju 2025. godine, a osnivan je zaseban Upravni odjel za stambenu politiku, obitelj i mlade, čime su stambena i obiteljska pitanja izdvojena su kao samostalni prioritet, s ciljem jačanja operativne učinkovitost u provedbi Provedbenog programa OBŽ. Osnovan je i Upravni odjel za zaštitu okoliša kako bi se stavio naglasak na važnost unaprjeđenja sustava zaštite okoliša i održivog korištenja prirode. Osim toga nije bilo značajnijih gospodarskih, društvenih i političkih promjena na području Republike Hrvatske i OBŽ-a. S druge strane, 2025. godinu obilježilo je nekoliko značajnih događanja na globalnoj razini koja su uzrokovala ekonomske i društvene šokove, a potencijalno će izazvati i dublju krizu: globalna inflacija i poremećaji u opskrbi, osobito energentima i sirovinama, ratna zbivanja na teritoriju Europe i Bliskog istoka te gospodarske i sigurnosne posljedice koje iz njih proizlaze te poremećaji izazvanim porastom protekcionizma i geopolitičke fragmentacije. Navedeni događaji potencijalna su prijetnja daljnjem izvršenju planiranih aktivnosti u svim sektorima, ali i zadanih aktivnosti u okviru mjera definiranih Provedbenim programom.

U društvenom kontekstu, OBŽ svoje djelovanje usmjerava na visoku kvalitetu života stanovnika kroz fokus na demografsku revitalizaciju i aktivne demografske mjere poput osiguravanja priuštivog stanovanja, aktivnosti i projekta u nizu javnih usluga, posebno odgoj, obrazovanje, zdravstvo, socijalnu skrb te poticanje aktivnog uključivanja u organizacije civilnog sektora, uz osiguravanje visokog stupnja infrastrukturne opremljenosti i brigu o zaštiti okoliša i prirode.

Poljoprivredna proizvodnja i prehrambena industrija najvažniji su sektori gospodarstva i nositelji razvoja OBŽ. Na njih se nadovezuje stočarstvo, drvna, kemijska i metalna industrija, proizvodnja papira, strojeva, građevinskih materijala, a zadnjih godina intenzivno se razvija turizam i IKT industrija. Zbog kapaciteta i osobito razvojnih potencijala tih djelatnosti, kao što su dobar geoprometni položaj i infrastruktura ovog područja, OBŽ može biti vrlo zanimljiva investitorima. U tom cilju u narednom razdoblju, posebnu važnost imaju infrastrukturni objekti poput Regionalnog distribucijskog centra za voće i povrće i Poslovnog parka Gospodarskog centra.
Održiv razvoj OBŽ podrazumijeva učinkovito upravljanje uz poštivanje načela dugoročno održivog razvoja te očuvanje prirodnih i kulturnih vrijednosti. Temeljna načela razvoja uključuju partnerstvo svih društvenih sektora, održivi gospodarski rast te ujednačen razvoj prostora ulaganjem u komunalnu i društvenu te gospodarsku infrastrukturu i ljudske resurse, učinkovitim korištenjem sredstava iz EU fondova za razvojne projekte na čitavom području Županije.


2. [bookmark: _Toc109387287]Izvješće o napretku u provedbi mjera

2.1. [bookmark: _Toc109387288]Status provedbe mjera

Provedbenim programom određeno je ukupno 39 mjera za unapređenje razvoja OBŽ. Kako je vidljivo u Tablici 1., u promatranom izvještajnom razdoblju - od 1. siječnja do 31. prosinca 2025. godine - svih 39 mjera ima status provedbe "u tijeku", odnosno provodi se u skladu s predviđenom dinamikom provedbe (pripadajuće ključne točke ostvarenja su postignute u planiranom roku).

Tablica 1. Status provedbe mjera Provedbenog programa
	Status provedbe mjere
	Broj mjera

	Provedeno
	-

	U tijeku
	39

	Kašnjenje
	-

	Nije pokrenuto
	-

	Odustaje se
	-

	Ukupno
	39

2.2. Podaci o utrošenim proračunskim sredstvima

U Tablici 2. nalaze se podaci o proračunskim sredstvima iskorištenim tijekom izvještajnog razdoblja za provedbu pojedine mjere tijekom izvještajnog razdoblja. Ukupno utrošena sredstva za provedbu svih mjera tijekom 2025. godine iznose 277.887.275,84 eura. 




Tablica 2. Proračunska sredstva utrošena za provedbu mjera Provedbenog programa
	R.br. mjere
	Naziv mjere
	Utrošena sredstva (EUR)

	1.1.
	Poticanje zadržavanja postojećeg i privlačenja novog stanovništva u urbanim i ruralnim područjima
	798.175,26

	1.2.
	Ublažavanje negativnih demografskih trendova i izgradnja poticajnog okruženja za mlade i obitelj
	532.000,00

	2.1.
	Unaprjeđenje mreže i povećanje dostupnosti zdravstvenih usluga
	57.230.110,91

	2.2.
	Smanjivanje siromaštva i socijalne isključenosti
	110.306,76

	2.3.
	Jačanje i razvoj mreže potrebnih socijalnih usluga i infrastrukture za pružanje socijalnih usluga
	11.155.200,58

	2.4.
	Rješavanje javnozdravstvenog problema komaraca
	233.180,00

	3.1.
	Osiguravanje kvalitetnog odgoja, obrazovanja i znanosti povezivanjem s tržištem rada i unaprjeđenjem pristupa, metoda, programa i infrastrukture
	172.136.487,71

	3.2.
	Ulaganje u ljudske potencijale, poticanje cjeloživotnog obrazovanja i unaprjeđenje kompetencija
	240.000,00

	3.3.
	Poticanje i jačanje istraživanja i razvoja te suradnje sustava obrazovanja i znanosti s poslovnim sektorom uz primjenu novih tehnologija
	73.285,58

	3.4.
	Podrška programima samozapošljavanja, posebno skupina u nepovoljnom položaju
	25.725,99

	4.1.
	Promicanje volonterstva, aktivnog građanstva te jačanje kapaciteta i vidljivosti organizacija civilnog društva
	496.654,99

	4.2.
	Razvoj i unaprjeđenje sustava sporta, sportske infrastrukture i ljudskih potencijala te aktivnog života građana
	1.720.953,32

	4.3.
	Zaštita dostojanstva hrvatskih branitelja, civilnih stradalnika Domovinskog rata i članova njihovih obitelji
	492.230,37

	4.4.
	Razvoj i unaprjeđenje kulturnog i medijskog sektora, kulturnih industrija i zaštita kulturne baštine
	3.250.091,19

	5.1.
	Podizanje svijesti informiranjem/edukacijom o onečišćenju, održivom gospodarenju okolišem, ublažavanju i prilagodbi klimatskim promjenama i očuvanju bioraznolikosti
	11.875,00

	5.2.
	Smanjenje onečišćenja i unaprjeđenje kvalitete okoliša i prirode
	n/p*

	5.3.
	Očuvanje i održivo upravljanje prirodnim resursima i zaštićenim dijelovima prirode
	597.563,17

	5.4.
	Ublažavanje posljedica i prilagodba klimatskim promjenama
	130.455,17

	6.1.
	Razvoj i unaprjeđenje cjelovitog sustava gospodarenja otpadom
	634.946,74

	6.2.
	Razvoj i unaprjeđenje komunalne i društvene infrastrukture
	486.000,00

	7.1.
	Unaprjeđenje sigurnosti i razvoj održivog prometnog i transportnog sustava
	294.945,00

	8.1.
	Razvoj i unaprjeđenje sustava za djelovanje u kriznim situacijama
	77.631,05

	8.2.
	Razvoj i unaprjeđenje sigurnosti građana i imovine
	458.109,82

	9.1.
	Podrška razvoju konkurentnog, tehnološki naprednog, zelenog i izvozno orijentiranog gospodarstva
	854.282,58

	9.2.
	Poticanje razvoja malog i srednjeg poduzetništva
	267.149,00

	9.3.
	Razvoj poslovne infrastrukture, jačanje kapaciteta poduzetničkih potpornih institucija i stvaranje poticajnog okruženja za razvitak gospodarstva
	117.598,84

	9.4.
	Unaprjeđivanje uvjeta i jačanje kapaciteta za privlačenje domaćih i inozemnih ulaganja
	18.492,34

	10.1.
	Povećanje produktivnosti, dohodovnosti i održivosti poljoprivredne proizvodnje i prerade
	1.091.501,14

	10.2.
	Diversifikacija poljoprivredno-prehrambenog sektora i ruralnog gospodarstva
	81.177,88

	10.3.
	Poticanje održive proizvodnje i prerade hrane
	399.325,52

	11.1.
	Jačanje identiteta i privlačnosti županije putem valorizacije prirodnih i kulturnih resursa i baštine
	547.638,50

	11.2.
	Jačanje prepoznatljivosti i promocija inovativnog gospodarstva i poduzetništva
	230.000,00

	12.1.
	Digitalizacija javne uprave i javnih usluga
	408.899,02

	13.1.
	Razvoj i unaprjeđenje poslovnog okruženja i kvalitete upravljanja u javnom sektoru
	2.108.749,49

	13.2.
	Koordinacija i osnaživanje dionika razvoja radi postizanja sinergijskih učinaka
	6.187,50

	13.3.
	Učinkovito upravljanje imovinom i prostorom te urbana i ruralna preobrazba
	1.505.436,52

	14.1.
	Podrška razvoju i ulaganje u potpomognuta područja
	661.128,15

	14.2.
	Jačanje kapaciteta dionika razvoja i sustava podrške za apsorpciju fondova
	516.114,28

	n/p
	Lokalna uprava i administracija
	17.887.666,47

	Ukupno utrošena proračunska sredstva
	277.887.275,84


[bookmark: _Toc109387290]* Napomena: Mjera se odnosi na aktivnosti provedbe procjene i strateške procjene utjecaja na okoliš. U izvještajnom razdoblju nije bilo podnesenih zahtjeva za provedbu postupka procjene utjecaja na okoliš niti je bio pokrenut postupak strateške procjene utjecaja na okoliš. 

2.3. Zaključak o ostvarenom napretku u provedbi mjera

Napredak koji je ostvaren u provedbi mjera Provedbenog programa, uvjetovan je nizom specifičnih okolnosti koje su utjecale na rad svih javnopravnih tijela u Republici Hrvatskoj pa tako i OBŽ-a. Bez obzira na izazove, provedba mjera je započela u skladu s planiranim rokovima i napredak se odvija u skladu s predviđenom dinamikom. 

Može se zaključiti kako je tijekom izvještajnog razdoblja ostvaren izniman napredak u provedbi Provedbenog programa, imajući na umu kako sve mjere imaju status "u tijeku" te se provode u potpunosti u skladu s predviđenom dinamikom provedbe, pri čemu je velika većina ključnih točaka ostvarenja postignuta u utvrđenim rokovima, kako je prikazano u Prilogu I. Godišnje izvješće o provedbi Provedbenog programa Osječko-baranjske županije za mandatno razdoblje 2025. - 2029. godine za 2025. godinu. S obzirom da tijekom izvještajnog razdoblja nije zabilježeno kašnjenje u provedbi, nije potrebno predlagati niti uvoditi nužne mjere niti korekcije. 

[bookmark: _Hlk189653949]U promatranom izvještajnom razdoblju, osobito je važno naglasiti sljedeće ključne točke postignuća (uključene su ključne aktivnosti samo onih mjera za koje je u izvještajnom razdoblju postojalo izvršenje u proračunu OBŽ-a):
	Mjera 1.1.
	Projekt subvencioniranja stambenih kredita kroz koji je kupljeno više od 860 nekretnina završen je 31. prosinca 2025. godine te su ostale samo ugovorene obveze subvencije kamate. Pokrenut je strateški program "Naša Slavonija i Baranja - naš dom", čiji je cilj poticanje naseljavanja ruralnih područja i sprječavanje iseljavanja. Ovaj program predstavlja iskorak s modela isključivog subvencioniranja kredita prema izravnom sudjelovanju Županije u partnerstvu s jedinicama lokalne samouprave u izgradnji i obnovi stambenih jedinica. Početak izgradnje kuća i/ili stanova uz poticajna sredstva u Provedbenom programu planira od 2026. godine.

	Mjera 1.2.
	Osigurana jednokratna pomoć obiteljima 2.134 novorođene djece s područja OBŽ

	Mjera 2.1.
	Financirano očuvanje rada i podizanje razine kvalitete zdravstvenih ustanova; monitoring vode za ljudsku potrošnju i praćenje alergogene peludi u zraku

	Mjera 2.2.
	Osigurana jednokratna pomoć za ukupno 638 umirovljenika; dodijeljene 481 jednokratne pomoći za socijalno ugrožene građane

	Mjera 2.3.
	Osiguran osnovni program zbrinjavanja starijih osoba - domovi za starije i nemoćne osobe; osigurano pružanje pomoći za 198 starijih osoba kroz projekt Zaželi (32 žene i 1 muškarac uključeni u projekt)

	Mjera 2.4.
	Osigurana potpora za zaštitu građana od zaraznih bolesti koje prenose komarci

	Mjera 3.1.
	Stipendiran 101 učenik i 70 studenata; provodi se program "Vrijeme je za školski obrok"; osigurano 248 pomoćnika u nastavi učenicima s poteškoćama u razvoju, ukupno 350 djece koriste centre izvrsnosti. Također, u 2025. godini završena je izgradnja i stavljena je u uporabu nova zgrada I. gimnazije Osijek, a u tijeku je provedba 19 projekata rekonstrukcije, dogradnje i opremanja osnovnih škola za prelazak na jednosmjenski rad i cjelodnevnu školu. Kontinuirano se provode projekti rekonstrukcije, opremanja, planskog i hitnog održavanje školskih objekata

	Mjera 3.2.
	Ukupno 49 udruga dobilo je financijsku potporu u području tehničke kulture, što uključuje 3.650 korisnika

	Mjera 3.3.
	Pružena potpora za 89 studenta poslijediplomskih studija

	Mjera 3.4.
	Sufinancirano pohađanje programa osposobljavanja za ukupno 41 polaznika, 
kroz sljedeće edukacije: program osposobljavanja za vozače C kategorije i program obrazovanja za stjecanje djelomične kvalifikacije pomoćnik u nastavi/pomoćnica u nastavi. Također je omogućeno podizanje razine IT kompetencija kroz radionice MATHOS Web Development Bootcamp

	Mjera 4.1.
	Potpisana su 28 ugovora o dodjeli kapitalne pomoći vjerskim zajednicama kao i 41 ugovor o dodjeli pomoći za njihove materijalne rashode, a 18 vjerskih zajednica je primilo potporu za svoje aktivnosti. Također su dodijeljena sredstva Župi sv. Petra i Pavla apostola Osijek za obnovu Konkatedrale sv. Petra i Pavla apostola Osijek

	Mjera 4.2.
	Sufinancirana 174 sportska školska društva u OBŽ; financirani programi i projekti u sportu te velike sportske priredbe; ukupno je bilo 30.000 posjetitelja sportskih aktivnosti

	Mjera 4.3.
	Financirana/sufinancirana 3 projekta udruga hrvatskih branitelja

	Mjera 4.4.
	(Su)financirana su ukupno 254 programa/projekta poticanja kulturnog stvaralaštva te 25 projekata u području građanskih inicijativa, ljudskih prava i sloboda

	Mjera 5.1.
	Izrađeno je Izvješće o stanju okoliša na području Osječko-baranjske županije za razdoblje od 2021. do 2024. godine, a u prosincu 2025. godine pokrenut je postupak jednostavne nabave usluge izrade Programa odvojenog prikupljanja otpada kao Priloga Plana gospodarenja otpadom (PGO OBŽ)

	Mjera 5.2.
	U izvještajnom razdoblju nije bilo podnesenih zahtjeva za provedbu postupka procjene utjecaja na okoliš niti je bio pokrenut postupak strateške procjene utjecaja na okoliš.

	Mjera 5.3.
	Provedba aktivnosti uklanjanja invazivnih stranih vrsta (crvenouhe kornjače i bodljobradog raka) započela je u proljeće 2025. Izlovljeno je 682 jedinki bodljobradih rakova i 7 crvenouhih kornjača što premašuje planirani rezultat. Provedba aktivnosti vezanih za nastavak restauracije Posebnog ornitološkog rezervata Podpanj započela je u 2024. godini odobravanjem projekta "Monitoring i istraživanje biotičkih, hidroloških, hidrogeoloških, sedimentoloških i geomorfoloških čimbenika u Posebnom ornitološkom rezervatu "Podpanj" koji je završen u rujnu 2025. godine te je korišten kao podloga za pripremu projekta na poziv iz programa Konkurentnost i kohezija 2021.-2027. U studenom je prijavljen projekt "Poboljšano upravljanje Posebnim ornitološkim rezervatom Podpanj". Tijekom 2025. godine provedene su planirane aktivnosti predviđene Planovima upravljanja za zaštićena područja i područja ekološke mreže u nadležnosti JU Agencije za upravljanje zaštićenim prirodnim vrijednostima na području OBŽ

	Mjera 5.4.
	Provedbom mjere obuhvaćeno je 2 objekta u javnom vlasništvu vezano uz poboljšanje energetske učinkovitosti te 64 objekta  u privatnom vlasništvu vezano uz poboljšanje energetskih svojstava kroz sufinanciranje kamata na kredite za energetsku obnovu

	Mjera 6.1.
	Ishođene su lokacijske i građevinske dozvole za svih 6 pretovarnih stanica (Beli Manastir, Belišće, Našice, Đakovo, Stari Jankovci i Županja). Trenutno su u izgradnji pretovarne stanice Beli Manastir, Đakovo i Stari Jankovci. Nadalje, ishođena je lokacijska dozvola za RCGO Orlovnjak. Objavljeno je prethodno savjetovanje u sustavu EOJN za projektiranje i izgradnju RCGO Orlovnjak. U izvještajnom razdoblju nije bilo podnesenih zahtjeva za sanacijom nelegalnih odlagališta otpada po inspekcijskom nadzoru

	Mjera 6.2.
	Tijekom izvještajnog razdoblja sufinancirana je izgradnja, rekonstrukcija i obnova 17 objekata na području OBŽ

	Mjera 7.1.
	Iako je broj putnika smanjen za 6,1% u odnosu na 2024. godinu došlo je do povećanja broja aerodromskih operacija od 10,3 % u odnosu na 2024. godinu. Temeljem potpisanog Ugovora financijska potpora dodjeljuje se za troškove povezane s ulaganjima u infrastrukturu, a u svrhu ostvarenja većeg broja domaćih i međunarodnih letova, čime se potiče gospodarski razvoj Županije. Iako tijekom 2025. godini nije objavljen Javni poziv za dodjelu subvencije prijevoznicima koji pružaju uslugu županijskog linijskog prijevoza putnika, usluga županijskog linijskog prijevoza putnika ostala je na istoj razini jer su prijevoznici u 2025. godini zadržali isti broj linija kao i 2024. godine

	Mjera 8.1.
	Osposobljena su 2 člana dobrovoljnih vatrogasnih društva i 48 zaposlenika za zaštitu na radu

	Mjera 8.2.
	Osposobljeno 7 pripadnika sustava civilne zaštite i 388 članova dobrovoljnih vatrogasnih društava

	Mjera 9.1.
	Dodijeljeno 330 potpora u svrhu razvoja gospodarstva i ljudskih potencijala, osigurane kreditne linije za poduzetnike i dva projekta s Ekonomskim fakultetom u Osijeku

	Mjera 9.2.
	Dodijeljeno 322 potpore u svrhu razvoja malog i srednjeg poduzetništva te ljudskih potencijala

	Mjera 9.3.
	Izvršeno je dodatno ulaganje popločavanjem izložbenog prostora Zgrade 1. Poslovnog parka Gospodarskog centra

	Mjera 9.4.
	Organizirano je 35 događaja (sajmovi, konferencije, paneli i slično) čime je OBŽ je predstavio svoje gospodarske i razvojne potencijale te stvorio kontakte za nova potencijalna ulaganja


	Mjera 10.1.
	Odvijale su se aktivnosti na tri objekta infrastrukture u poljoprivredi (dovršena je izgradnja - proširenje jednog sustava navodnjavanja, izvršena sanacija dijela sustava navodnjavanja Gat te je ishođena jedna građevinska dozvola za sustav navodnjavanja), pružena potpora za 84 korisnika u poljoprivredi i 26 korisnika u lovstvu. Popunjenost kapaciteta RDC za skladištenje voća i povrća iznosio je 2.677 t, što čini 92% popunjenosti raspoloživih kapaciteta. Poslovi geodetsko-katastarske izmjere provodili su se na površini od 3.373 ha

	Mjera 10.2.
	Dodijeljene 42 potpore u poljoprivredi (proizvodnja mlijeka, istraživački i drugi projekti i programi) te sufinancirane kamatne stope za kreditiranje 20 razvojnih programa u poljoprivredi

	Mjera 10.3.
	Dodijeljene su 72 potpore u ruralnom razvoju, kao što su potpore lokalnim akcijskim grupama, potpore za manifestacije, promicanje i plasiranje poljoprivredne proizvodnje i sl.

	Mjera 11.1.
	Dodijeljene su potpore za 66 aktivnosti za unaprjeđenje ruralnog turizma, 13 projekata za eno i gastro ponudu i 42 potpore za sudjelovanje na manifestacijama

	Mjera 11.2.
	Održane su 16 promo kampanja, nastupa na sajmovima, prezentacija i studijskih putovanja

	Mjera 12.1.
	Uključene su tri zdravstvene ustanove u proces informatizacije

	Mjera 13.1.
	Uređeni su poslovni prostori Županije (ugradnja prozora, obrada parketa, postavljanje laminata, bojanje zidova i sl.), servisirane i nabavljene klime, nabavljeni računalni programi i informatička oprema, nabavljeni, održavani i servisirani službeni automobili i ostala oprema za rad upravnih tijela, nabavljen uredski namještaj i ostala uredska oprema. Sve obveze po kreditima redovite su izvršavane, sukladno otplatnim planovima

	Mjera 13.2.
	Izrađena su dva izvješća o provedbi strateških akata OBŽ u 2024. godini te su usvojena dva nova strateška akta: Provedbeni program OBŽ za mandatno razdoblje 2025.-2029. godine i Godišnji plan rada OBŽ za 2026. godinu. Također je u potpunosti proveden je postupak srednjoročnog vrednovanja Plana razvoja OBŽ 

	Mjera 13.3.
	U izvještajnom razdoblju zaprimljena su 332 zahtjeva za izdavanje uporabne dozvole, a izdano je 270 uporabnih dozvola. Premašen je cilj i ostvareno je 114.089 jedinstvenih godišnjih pregleda SSUOBŽ-a za 2025. godinu. U 2025. godini u sklopu projekta revitalizacije lokacije brownfield OLT područja pripremale su se izmjene i dopune projektne dokumentacije. OBŽ je sufinancirala realizaciju sedam kapitalnih projekata sljedećim jedinicama lokalne samouprave: Grad Beli Manastir, Općina Donja Motičina, Općina Ernestinovo, Općina Kneževi Vinogradi, Općina Koška, Općina Strizivojna i Općina Vladislavci                                                                                                                                                                                                                                              

	Mjera 14.1.
	Održavana redovita koordinacija s JLS-ovima, lokalnim koordinatorima, LAG-ovima i razvojnim dionicima uključenima u rad Partnerskog vijeća OBŽ, kojima su pružene relevantne informacije o dostupnim izvorima financiranja projekata, o sustavu strateškog planiranja i upravljanja razvojem te drugim temama od razvojnog interesa. Osigurano je sudjelovanje na edukacijama i različitim događajima (konferencije, radionice, okrugli stolovi i sl.) s ciljem podizanja kapaciteta OBŽ i JU ŽRA OBŽ

	Mjera 14.2.
	Institucionalni razvoj i jačanje kapaciteta javnih institucija u OBŽ ojačan je kroz projekt Tehničke pomoći JU ŽRA OBŽ te je pružena tehnička pomoć javnopravnim tijelima s područja OBŽ i u planiranju i identifikaciji razvojnih projekata. JU ŽRA OBŽ je sudjelovala u pripremi ukupno 43 projekta, kao i u provedbi 26 projekata





2.4. [bookmark: _Toc109387291]Preporuke za otklanjanje prepreka u postignuću mjera

[bookmark: _Toc109387292]S obzirom da mjere provodi bez odstupanja u odnosu na predviđenu dinamiku provedbe, očekuje se uspješan nastavak provedbe planiranih aktivnosti.


3. Doprinos ostvarenju ciljeva javnih politika

	Provedbenim programom predviđeno je usklađivanje s ciljevima javnih politika u višem strateškom aktu. S obzirom da je Provedbeni program u potpunosti usklađen s Planom razvoja OBŽ, ciljevi javnih politika kojima se doprinosi provedbom mjera su posebni ciljevi iz Plana razvoja OBŽ. 

Ukupni financijski doprinos posebnim ciljevima Plana razvoja OBŽ: 259.999.609,37 eura

Napomena: Mjera bez dodijeljenog rednog broja - Lokalna uprava i administracija uključuje materijalne i sve ostale rashode vezane za redovite poslove upravnih tijela i administracije u OBŽ-u te nije vezana uz unaprjeđenje nekog od posebnih ciljeva iz Plana razvoja OBŽ.

Doprinos mjera iz Provedbenog programa posebnim ciljevima iz Plana razvoja OBŽ:

1. PC 1. Podrška demografskoj revitalizaciji i osnaživanje obitelji

Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: subvencirane kamate za stambene kredite te osigurana jednokratna pomoć obiteljima 2.134 novorođene djece s područja OBŽ. Ukupno utrošena sredstva: 1.330.175,26 eura.

2. PC 2. Razvoj i unaprjeđenje sustava zdravstva i socijalne skrbi

Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: financirano očuvanje rada i podizanja razine kvalitete zdravstvenih ustanova; monitoring vode za ljudsku potrošnju i praćenje alergogene peludi u zraku; osigurana jednokratna pomoć za ukupno 638 umirovljenika; dodijeljene 481 jednokratne pomoći za socijalno ugrožene građane; pružena pomoć za 198 starijih osoba kroz Program Zaželi (32 žene i 1 muškarac uključeni u projekt); osigurana potpora za zaštitu građana od zaraznih bolesti koje prenose komarci. Ukupno utrošena sredstva: 68.728.798,25 eura.

3. PC 3. Razvoj i unaprjeđenje odgojno-obrazovne i znanstveno-istraživačke djelatnosti u funkciji gospodarstva i tržišta rada

Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: stipendirano 101 učenik, 70 studenata na (pred)diplomskim i 89 na poslijediplomskim studijskim programima; provodi se program "Vrijeme je za školski obrok"; osigurano 248 pomoćnika u nastavi učenicima s poteškoćama u razvoju; ukupno 350 djece koristi centre izvrsnosti te je ukupno 49 udruga dobilo financijsku potporu u području tehničke kulture, što uključuje 3.650 korisnika; sufinancirano pohađanje programa osposobljavanja za ukupno 41 polaznika. Također, u 2025. godini završena je izgradnja i stavljena je u uporabu nova zgrada I. gimnazije Osijek, a u tijeku je provedba 19 projekata rekonstrukcije, dogradnje i opremanja osnovnih škola za prelazak na jednosmjenski rad i cjelodnevnu školu. Kontinuirano se provode projekti rekonstrukcije, opremanja, planskog i hitnog održavanje školskih objekata. Ukupno utrošena sredstva: 172.475.499,28 eura. 

4. PC 4. Jačanje zajednice i civilnog društva u funkciji poticanja aktivnog i kvalitetnog života građana

Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: dodijeljena su 28 ugovora o dodjeli kapitalne pomoći vjerskim zajednicama kao i 41 ugovor o dodjeli pomoći za njihove materijalne rashode, a 18 vjerskih zajednica je primilo potporu za svoje aktivnosti; dodijeljena sredstva  za obnovu Konkatedrale sv. Petra i Pavla apostola Osijek; sufinancirana 174 sportska školska društva u OBŽ financirani programi i projekti u sportu te velike sportske priredbe; ukupno je bilo 30.000 posjetitelja sportskih aktivnosti; sufinancirana 3 projekta braniteljskih udruga; (su)financirana su ukupno 254 programa/projekta poticanja kulturnog stvaralaštva te 25 projekata u području građanskih inicijativa, ljudskih prava i sloboda. Ukupno utrošena sredstva: 5.959.929,87 eura. 

5. PC 5. Unaprjeđenje sustava zaštite okoliša i održivog korištenja prirode te jačanje otpornosti i ublažavanje klimatskih promjena

Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: izrađeno je Izvješće o stanju okoliša na području Osječko-baranjske županije za razdoblje od 2021. do 2024. godine, a u prosincu 2025. godine pokrenut je postupak jednostavne nabave usluge izrade Programa odvojenog prikupljanja otpada kao Priloga Plana gospodarenja otpadom (PGO OBŽ); započela provedba aktivnosti uklanjanja invazivnih stranih vrsta, provedene aktivnosti za nastavak restauracije Posebnog ornitološkog rezervata Podpanj te prijavljen projekt "Poboljšano upravljanje Posebnim ornitološkim rezervatom Podpanj"; provedene su planirane aktivnosti predviđene Planovima upravljanja za zaštićena područja i područja ekološke mreže; provedbom mjere obuhvaćen je jedan objekt u javnom vlasništvu vezano uz poboljšanje energetskih svojstava te 64 objekta u privatnom vlasništvu vezano uz poboljšanje energetskih svojstava kroz sufinanciranje kredita za energetsku obnovu. Ukupno utrošena sredstva: 739.893,34 eura.

6. PC 6. Razvoj lokalne i regionalne infrastrukture radi unaprjeđenja kvalitete života s ciljem ekološke i energetske tranzicije

Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: ishođene su lokacijske i građevinske dozvole za svih 6 pretovarnih stanica (Beli Manastir, Belišće, Našice, Đakovo, Stari Jankovci i Županja) te su u izgradnji pretovarne stanice Beli Manastir, Đakovo i Stari Jankovci; ishođena je lokacijska dozvola za RCGO Orlovnjak; objavljeno prethodno savjetovanje u sustavu EOJN za projektiranje i izgradnju RCGO Orlovnjak; dodijeljena sredstva za kapitalna ulaganja u ukupno 17 projekata jedinica lokalne samouprave. Ukupno utrošena sredstva 1.120.946,74 eura. 

7. PC 7. Razvoj i unaprjeđenje održive mobilnosti

Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: unatoč smanjenju broja putnika za 6,1% u odnosu na 2024. godinu došlo je do povećanja broja aerodromskih operacija od 10,3%; dodijeljena potpora za troškove povezane s ulaganjima u infrastrukturu, a u svrhu ostvarenja većeg broja domaćih i međunarodnih letova, čime se potiče gospodarski razvoj Županije; usluga županijskog linijskog prijevoza putnika ostala je na istoj razini jer su prijevoznici zadržali isti broj linija u 2025. godini. Ukupno utrošena sredstva: 294.945,00 eura.
8. PC 8. Jačanje kapaciteta, spremnosti i otpornosti zajednice za rizike

Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: osposobljen je 2 člana dobrovoljnih vatrogasnih društava i 48 zaposlenika za zaštitu na radu; pružena je vatrogasna i civilna zaštita; osposobljeno 7 pripadnika sustava civilne zaštite i 388 članova dobrovoljnih vatrogasnih društava. Ukupno utrošena sredstva: 535.740,87 eura.

9. PC 9. Razvoj i unaprjeđenje poslovnog okruženja te konkurentnosti i inovativnosti gospodarstva

Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: dodijeljeno 330 potpora poduzetnicima/poslovnim subjektima u svrhu razvoja gospodarstva i ljudskih potencijala te 322 potpora u svrhu razvoja malog i srednjeg poduzetništva i ljudskih potencijala; osigurane kreditne linije za poduzetnike i dva projekta s Ekonomskim fakultetom u Osijeku; Zgrada 1 Poslovnog parka Gospodarskog centra je u upotrebi te je organizirano 35 događaja (sajmovi, konferencije, paneli i slično), čime je OBŽ predstavio svoje gospodarske i razvojne potencijale te stvorio kontakte za nova potencijalna ulaganja. Ukupno utrošena sredstva: 1.257.522,76 eura.

10. PC 10. Podrška proizvodnji i preradi hrane u funkciji održivog regionalnog razvoja

Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: dodijeljene 84 potpore korisnicima u poljoprivredi i ruralnom razvoju i 26 potpora u lovstvu; dodijeljene 42 potpore u poljoprivredi (proizvodnja mlijeka, istraživački i drugi projekti i programi) te sufinancirane kamatne stope za kreditiranje 20 razvojnih programa u poljoprivredi; dodijeljene 72 potpore u ruralnom razvoju, kao što su potpore lokalnim akcijskim grupama, potpore za manifestacije, promicanje i plasiranje poljoprivredne proizvodnje i sl.; dovršena je izgradnja - proširenje jednog sustava navodnjavanja, izvršena sanacija dijela sustava navodnjavanja Gat te je ishođena jedna građevinska dozvola za sustav navodnjavanja; dodijeljeno 36 potpora usmjerenih unapređenju lovstva i tri potpore za razvoj pametnih sela; popunjenost kapaciteta RDC za skladištenje voća i povrća iznosio je 2.677 t, što čini 92% popunjenosti raspoloživih kapaciteta. Poslovi geodetsko-katastarske izmjere provodili su se na površini od 3.373 ha. Ukupno utrošena sredstva: 1.572.004,54 eura.

11. PC 11. Jačanje regionalne prepoznatljivosti pomoću brendiranja i promidžbe

Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: financiran rad Turističke zajednice OBŽ; realizirano ukupno 16 promo kampanja, nastupa na sajmovima, prezentacija i studijskih putovanja; dodijeljene 119 potpore za ruralni turizam, eno i gastro turizam i financiranje turističkih manifestacija. Ukupno utrošena sredstva: 777.638,50 eura

12. PC 12. Podrška digitalnoj tranziciji društva i gospodarstva

Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: u proces informatizacije rada uključene su tri zdravstvene ustanove s područja OBŽ. Ukupno utrošena sredstva: 408.899,02 eura




13. PC 13. Unaprjeđenje učinkovitosti i djelotvornosti javnog sektora i upravljanja javnom imovinom

Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: izrađeno i usvojeno Godišnje izvješće o provedbi Provedbenog programa OBŽ za 2024. godinu; izrađeno i usvojeno Godišnje izvješće o provedbi Plana razvoja OBŽ za 2024. godinu; izrađen i usvojen Provedbeni program za mandatno razdoblje 2025.-2029. godine, izrađen i usvojen Godišnji plan rada OBŽ; proveden postupak srednjoročnog vrednovanja Plana razvoja. Obavljeno ukupno 320 aktivnosti uređenja poslovnih prostora i nabave opreme potrebne za rad upravnih tijela; ostvareno 114.089 jedinstvenih godišnjih pregleda SSUOBŽ-a; zaprimljena su 332 zahtjeva za izdavanje uporabne dozvole, izdano je 270 uporabnih dozvola; OBŽ je sufinancirala realizaciju sedam kapitalnih projekata sljedećim jedinicama lokalne samouprave: Grad Beli Manastir, Općina Donja Motičina, Općina Ernestinovo, Općina Kneževi Vinogradi, Općina Koška, Općina Strizivojna i Općina Vladislavci. Ukupno utrošena sredstva: 3.620.373,51 eura.

14. PC 14. Podrška razvoju slabije razvijenih i potpomognutih područja Županije

Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: institucionalni razvoj i jačanje kapaciteta javnih institucija u OBŽ ojačan kroz projekt Tehničke pomoći JU ŽRA OBŽ te je pružena tehnička pomoć javnopravnim tijelima s područja OBŽ i u planiranju, provedbi i identifikaciji 69 razvojnih projekata; uspostavljena redovita koordinacija s razvojnim dionicima s područja OBŽ: JLS-ovi, lokalne razvojne agencije, lokalne akcijske grupe, poslovni i civilni sektor s područja OBŽ, kojima su pružene relevantne informacije o dostupnim izvorima financiranja projekata, o sustavu strateškog planiranja i upravljanja razvojem te drugim temama od razvojnog interesa; sudjelovanje na 78 edukacija i različitih događaja. Ukupno utrošena sredstva: 1.177.242,43 eura.

